open-index/open-wikipedia-markdown huggingface dataset:
சல்மான் குர்சித்

**சல்மான் குர்சித் ** ( **சல்மான் குர்ஷித்**, *Salman Khurshid*, பிறப்பு:சனவரி 1, 1953) இந்திய தேசிய காங்கிரசைச் சேர்ந்த ஓர் அரசியல்வாதி.  வழக்கறிஞரும் எழுத்தாளருமான குர்சித் ஃபாரூக்காபாத் மக்களவைத் தொகுதியிலிருந்து 2009ஆம் ஆண்டுப் பொதுத்தேர்தலில் வெற்றிபெற்று நாடாளுமன்ற உறுப்பினராக விளங்குபவர். மன்மோகன் சிங் தலைமையிலான அமைச்சரவையில் சட்டம் மற்றும் நீதித்துறை அமைச்சராகவும் சிறுபான்மையினர் நலத்துறை அமைச்சராகவும் மே 2014 வரை பணியாற்றியவர். இதற்கு முன்னதாக இதே மக்களவைத்தொகுதியிலிருந்து பத்தாவது மக்களவைக்குத் தேர்ந்தெடுக்கப்பட்டுள்ளார். அப்போது சூன் 1991இல் வணிகத்துறை துணை அமைச்சராகவும் சன.1993-சூன் 1996 காலகட்டத்தில் வெளியுறவுத் துறை இணை அமைச்சராகவும் பொறுப்பாற்றி உள்ளார். 1981ஆம் ஆண்டில் இந்திரா காந்தி பிரதமராக இருந்தபோது பிரதமரின் அலுவலகத்தில் சிறப்புப் பணி அதிகாரியாக தமது அரசியல் வாழ்வைத் துவங்கினார்.

## இளமையும் கல்வியும்
உத்தரப்பிரதேசத்தின் அலிகாரில் முன்னாள் வெளியுறவுத் துறை அமைச்சராக பணியாற்றிய குர்சித் ஆலம் கான் அவர்களின் மகனாகப் பிறந்தார். இந்தியாவின் மூன்றாவது குடியரசுத்தலைவர் சாகீர் உசேன் இவருக்கு அம்மாவழிப் பாட்டனாவார்.

தமது பள்ளிப் படிப்பை பீகாரின் பாட்னாவிலுள்ள புனித சேவியர் உயர்நிலைப்பள்ளியில் துவங்கினார். பின்னர் தில்லி செயிண்ட் இசுடீவன் கல்லூரியில் ஆங்கில இளங்கலைப் பட்டமும் ஆக்சுஃபோர்டின் செயிண்ட் எட்மண்ட் ஹாலில் முதுகலை சட்டவியல் பட்டங்களையும் பெற்றார். ஆக்சுஃபோர்டின் டிரினிட்டி கல்லூரியில் சட்ட விரிவுரையாளராகவும் கற்பித்துள்ளார்.

## அரசியல் வாழ்க்கை
2014ஆம் ஆண்டு உ.பியின் பருக்காபாத் மக்களவைத் தொகுதியில் போட்டியிட்டு, பா.ஜ.காவின் முகேஸ் ராஜ்புத்விடம் தோற்றார்.

## அரசியல் சர்ச்சைகள்
2012 உத்தரப் பிரதேச மாநில சட்டப்பேரவைத் தேர்தல் பரப்புரைகளின்போது அசம்கரில் உரையாற்றுகையில் தில்லியின் *பாட்லா அவுஸ் காவல்துறை மோதலை*க் குறித்த ஒளிப்படங்களைக் கண்டு காங்கிரசுத் தலைவர் சோனியா காந்தி அழுததாக கூறி  சர்ச்சையை கிளப்பினார். இது ஓய்ந்தநிலையில் தமது கட்சி  ஆட்சியை பிடித்தால், முஸ்லிம்களுக்கு 9 சதவீத இட ஒதுக்கீடு வழங்கப்படும் என்று வாக்குறுதி அளித்தார். இது தேர்தல் நடத்தை விதிமுறைகளை மீறிய செயலாக இந்தியத் தேர்தல் ஆணையம் எச்சரித்தப் பின்னும் அவர் தொடர்ந்து  பேசி வருவதாக  இந்தியக் குடியரசுத் தலைவர் பிரதிபா பாட்டிலுக்கு தலைமை தேர்தல் ஆணையம் கடிதம் அனுப்பியது.

## மேற்கோள்கள்

## வெளி இணைப்புகள்

* சல்மான் குர்சித், வலைப்பக்கம்   *[[மக்களவை (இந்தியா)|மக்களவை]]* இணையத்தளத்தில்

பகுப்பு:இந்திய முஸ்லிம்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
பகுப்பு:1953 பிறப்புகள்
பகுப்பு:10வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
நேர வங்கியியல்

**நேர வங்கியியல்** அல்லது நேர வைப்பகவியல் என்பது பணத்துக்குப் பதிலாக நேரத்தை அலகாகப் பயன்படுத்தி சேவைப் பரிமாற்றத்தை ஏதுவாக்கும் ஒரு முறைமை ஆகும்.  நேர வங்கி என்பது நேர வங்கியியலை நடைமுறைப்படுத்தும் ஒரு குமுகம் ஆகும்.  இந்த வங்கியில் உறுப்பினராக இருக்கும் ஒருவருக்கு சேவையை செய்வதன் மூலம் (நேரத்தை வழங்குதல்) ஒருவர் நேர வங்கியில் வைப்புச் செய்யலாம்.  பின்னர் அவருக்கு ஒரு உதவி அல்லது சேவை தேவைப்படும் போது அந்த வங்கியில் பிற ஒரு உறுப்பினரிடம் இருந்து தனது வைப்பைப் பயன்படுத்தி பெற்றுக் கொள்ளலாம்.  ஐக்கிய அமெரிக்கா, ஐக்கிய இராச்சியம் போன்ற நாடுகளில் இது ஒரு சமூக இயக்கமாக வளர்ந்து வருகிறது.  

## வெளி இணைப்புகள்
* ஏன் நேர வங்கி அவசியம்?  - 

பகுப்பு:பகிர்வுப் பொருளாதாரம்
தெல்லுருட்டான் விளையாட்டு

thumb|333px|தெல்லுருட்டான் விளையாட்டு அரங்கம்
thumb|222px|right|தெல்லுக்காய்

**தெல்லுருட்டான் விளையாட்டு** தெல்லுக்காய்களை உருட்டி விளையாடும் விளையாட்டு. சிறுவர்கள் இதனை விளையாடுவர்.

## ஆடும் முறை
அக்டோபர், நவம்பர் மாதங்களில் தெல்லுக்காய்கள் மிகுதியாகக் கிடைக்கும்.விளையாடும் சிறுவர்கள் அனைவரும் தெல்லுக்காய்களை வைத்துக்கொள்வர். முதலில் ஆடுபவர் குறிப்பிட்ட எண்ணிக்கையில் தெல்லுக்காய்களை நிலத்தில் வைப்பார். மற்றவர்கள் அதே எண்ணிக்கையில் தெல்லுக்காய்களை அதனுடன் வைப்பர். 

பின் ஒவ்வொருவராக ஒரு உத்திக் கோட்டிலிருந்து தன் தெல்லுக்காய்களில் ஒன்றைச் சுவரில் மோதித் திரும்பும்படி உருட்டுவர். யாருடைய காய் சுவரிலிருந்து அதிக தொலைவில் கிடக்கிறதோ அவர் தன் கையிலுள்ள மற்றொரு காயால் அடிப்பார். இப்படி அடிப்பதற்கு உசுப்புதல் என்று பெயர். உசுப்பிவிட்டால் நிலத்தில் வைக்கப்பட்டுள்ள எல்லாக் காய்களையும் எடுத்துக்கொள்ளலாம். ஒருவர் உசுப்பாவிட்டால் அடுத்த நிலையால் உள்ளவர் உசுப்பி எடுத்துக்கொள்ளலாம். 

வலுவாகக் காயை எறிவதிலும், குறி பார்த்து அடிப்பதிலும் திறமை உள்ளவர் அதிக காய்களை ஈட்டி வெற்றி பெறுவார்.

## மேலும் பார்க்க
* தமிழர் விளையாட்டுகள் (அண்மைய காலம்)
* தெல்லு (தெல்லு எறிதல்)

## கருவிநூல்
* கே. வி. ராமச்சந்திரன், (தமிழாக்கம்), மூலம் எஸ்.கே.கோவிந்த ராஜுலு & திருமதி டி.கே.ஜோசப், *பொழுதுபோக்கு விளையாட்டுகள்*, அருணோதயம் வெளியீடு, சென்னை, 1959
* கி. ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல், 1982
* ஞா. தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954
* இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
தெல்லு எறிதல்

thumb|222px|right|தெல்லுக்காய்
**தெல்லு எறிதல் விளையாட்டு** அரங்கில் வைக்கப்பட்டுள்ள தெல்லுக்காய்களை வேறொரு தெல்லுக்காயால் உத்திக் கோட்டிலிருந்து அடித்து வெளியேற்றி ஈட்டிக்கொள்வது. அதிகம் ஈட்டியவர் வெற்றி.

சுவர் ஓரமாக ஓரடி நீளமும் அரையடி அகலமும் உள்ள கோடுகளால் அரங்கு அமைக்கப்படும். முதலில் ஒருவர் எத்தனைக் காய்களை அரங்கில் வைக்கிறாரோ அதே எண்ணிக்கையில் மற்றவர்களும் தெல்லுக்காய்களை அரங்கில் வைத்து ஒவ்வொருவராகத் தன் கையிலுள்ள மற்றொரு காயால் அடித்து வெளியேற்றி எடுத்துக்கொள்வர். எறிந்த காய் அரங்கிற்குள் நின்றுவிட்டால் ஒருமுறை தன் வேறொரு காயால் அடித்து(உசுப்பி) வெளியேற்றி எடுத்துக்கொள்ளலாம்.

## மேலும் பார்க்க
* தமிழர் விளையாட்டுகள் (அண்மைய காலம்)
* தெல்லு (தெல்லுருட்டான்)

## கருவிநூல்
*இரா.பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:தமிழர் விளையாட்டுகள்
தெல்லுக்காய்

thumb|144px|right|கழிச்சிக்கொட்டை
thumb|144px|right|கழிச்சிக்கொட்டை பருமன்
தெல்லுக்காய்களைக் கழிச்சிக்கொட்டை என்றும் சூட்டுக்கொட்டை என்றும் சிற்சில வட்டாரங்களில் வழங்குவர். 
இந்தக் காய்கள் மிக மிக லேசாக இருக்கும். 
லேசான காயைத் தெல்லுக்காய் என்றனர். 
சிறுவர்கள் இதனைக் கோலிக்குண்டு போலப் பயன்படுத்தி விளையாடுவர். 
## இவற்றையும் பார்க்க
:தெள்ளு
:தெல்லு (தெல்லுருட்டான்)
:தெல்லு (தெல்லு எறிதல்)

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
பகுப்பு:ஒன்றிணைக்க வேண்டிய தாவரவியல் கட்டுரைகள்
ரொல்சுரோயன் இயக்கம்

**ரொல்சுரோயன் இயக்கம்** (*Tolstoyan movement*) என்பது உருசியச் சிந்தனையாளர்  இலியோ இடால்ஸ்டாயின்  மெய்யியல் மற்றும் சமய சிந்தனைகளை அடிப்படையாகக் கொண்ட சமூக இயக்கம் ஆகும்.  ரொல்சுரோய் தனது பார்வைகளுடன் உடன்பட்ட குமுகங்கள் தோன்றியது பற்றி மகிழ்ச்சி அடைந்தார் எனினும், தன்னைப் பின்பற்றி ஒரு இயக்கமோ அல்லது ஒரு கருத்தியலோ உருவாவதை அவர் விரும்பவில்லை.  மாற்றாக ஒவ்வொருவரின் மனச்சாட்சியை பின்பற்றுமாறு வேண்டினார்.

## நம்பிக்கைகளும் நடத்தைகளும்
ரொல்சுரோயன் இயக்கத்தார் கிறித்தவர்களாக தம்மை அடையாளப்படுத்தினாலும், கிறித்தவ சமய அமைப்புகளோடு தம்மை இணைத்துக் கொள்வதில்லை.  யேசுவின் அற்பதங்களை விட அவரின் கற்பித்தல்களிலேயே இவர்கள் கவனம் செலுத்தினார்கள்.

எளிய வாழ்முறை, பெரும்பாலும் மரக்கறி உணவு, மது அருந்தாதல், புகைப் பிடிக்காதல், பிரம்மச்சரியம் என்று வாழ்வார்கள்.  இவர்கள் அமைதிவாதிகள்.  எதிர்ப்பற்ற கொள்கையாளர்கள்.  டோல்சுடாய் கிறித்தவர் என்பதன் பொருள் என்ன என்பதை பின்வரும் ஐந்து முன்மொழிவுகளின் மூலம் முன்வைக்கிறார்.  
* உன் எதிரிகளை நேசி
* கோபம் கொள்ளாதே
* தீயதை தீயதால் எதிர்க்காதே, தீயதற்கு நன்மையைக் கொடு
* ஆசை கொள்ளாதே
* ஆணைகளை ஏற்காதே

## மேற்கோள்கள்

பகுப்பு:எளிய வாழ்முறை
பகுப்பு:அறப் போராட்ட அமைப்புகள்
சுவாப்சிட்டி

**சுவாப்சிட்டி** என்பது பொருட்களையும் சேவைகளையும் பண்ட மாற்றிக் கொள்ள ஏதுவாக்கும் ஒரு கனடிய இணைய சமூக வலைப்பின்னல் ஆகும். இதன் ஊடாக ஒருவர் தன்னிடம் இருக்கும் பொருட்களையும், திறங்களையும் பட்டியல் இடலாம்.  பிறரும் அவ்வாறே செய்வார்.  எங்கு இருவருடம் பண்ட மாற்றுச் சாத்தியம் ஆகிறதோ, அங்கு ஒரு சுவாப் (swap) அல்லது பண்டமாற்று இடம்பெறும்.  எடுத்துக்காட்டாக ஒருவரால் சீனம் சொல்லித் தர முடியும் தமிழ் படிக்க விருப்பம், மற்றொருவருக்கு தமிழ் சொல்லித்தர முடியும் சீனம் படிக்க முடியும்.  இருவரும் பண்ட மாற்றிக் கொள்ளலாம்.  

## வெளி இணைப்புகள்
*  வலைத்தளம்

பகுப்பு:வலைத்தளங்கள்
பகுப்பு:நுகர்வு
நிலநிரைக்கோடு

**நிலநிரைக்கோடு** (இலங்கை வழக்கு: **நெட்டாங்கு**, தீர்க்க ரேகை *Longitude*) என்பது புவியின் மேற்பரப்பில் உள்ள ஒரு புள்ளியின் அமைவிடத்தை கிழக்கு-மேற்காக குறிப்பதற்காக  புவி மேற்பரப்பில் வரையப்படுகின்ற கற்பனைக் கோடுகளுள் ஒன்றைக் குறிக்கும். இதனை நிலநெடுவரை, நில நீள்கோடு, தீர்க்கரேகை. புவி நெடுங்கோடு என்றும் அழைப்பர்

நுட்ப அடிப்படையில், இக் கோடுகள் கோண அளவீடாகப் பாகைகளில் குறிப்பிடப்படுகின்றன. இந்த அளவீடு பொதுவாக கிரேக்க எழுத்துரு *லாம்டா* (λ) மூலம் குறிப்பிடப்படுகிறது. ஒரே நிலநிரைக்கோடு அலகுள்ள புள்ளிகள் அனைத்தும்  வட முனையத்திலிருந்து தென் முனையம் வரை செல்லும் ஒரே நேர்கோடில் அமைந்துள்ளன. வழமைப்படி, இவற்றில்  முதன்மை நிரைக்கோடு எனப்படும்  இங்கிலாந்தின் *[[கிரீன்விச்]]சில்* உள்ள *அரச வான் ஆய்வகம்* வழியே செல்லும் நிரைக்கோடு 0°ஐக் (சுழியப் பாகை) குறிக்கிறது.  பிற இடங்களின் நிரைக்கோட்டு அலகு இந்த முதன்மை நிரைக்கோட்டிலிருந்து கிழக்கே அல்லது மேற்கே எத்தனை பாகைகள் தள்ளி உள்ளன என்பதைக் கொண்டு குறிப்பிடப்படுகின்றன. குறிப்பாக, முதன்மை நிரைக்கோடு அமைந்திருக்கும் தளத்திற்கும் வட,தென் முனையங்களோடு குறிப்பிட்ட இடம் அமைந்துள்ள தளத்திற்கும் இடையேயுள்ள கோணமாகும். கிழக்கு அல்லது மேற்கு என திசைக் குறிப்பிடப்படாத நிலையில் நேர்மறை அலகுகள் குறிப்பிடப்பட்டிருந்தால் அந்த இடம் முதன்மை நிரைக்கோட்டிற்கு கிழக்கே அமைந்துள்ளதாகவும் எதிர்மறை அலகுகள் மேற்கே அமைந்துள்ளதாகவும் எடுத்துக்கொள்ளப்படுகின்றன. இது ஓர் வலது கை குறிகாட்டு அமைப்பாக, முதன்மை நிரைக்கோட்டில் புவியின் மையத்திலிருந்து வலது கை கட்டைவிரல்  வட முனையம் (*z* அச்சு) நோக்கியும் புவியின் மையத்திலிருந்து வலது கை சுட்டுவிரல் (ஆள்காட்டி விரல்) புவிமையக்கோட்டுடன் இணையாகவும் (*x*  அச்சு) உள்ளது.

ஓர் நிரைக்கோட்டில் ஓரிடத்தின் வடக்கு-தெற்கு அமைவிடம் அந்த இடத்தின் நிலநடுக்கோட்டின் மூலம் குறிப்பிடப்படுகிறது. புவியிடங்காட்டி கருவிகள் இவற்றைக் காட்டும்.

## வெளியிணைப்புகள்

* Resources for determining your latitude and longitude 
* IAU/IAG Working Group On Cartographic Coordinates and Rotational Elements of the Planets and Satellites 
* "Longitude forged": an essay exposing a hoax solution to the problem of calculating longitude, undetected in Dava Sobel's Longitude, from TLS, November 12, 2008.

## மேற்கோள்கள்

பகுப்பு:புவியியல்
ஆங்கிலேய-மராட்டியப் போர்கள்

**ஆங்கிலேய-மராட்டியப் போர்கள்** அல்லது **ஆங்கில-மராட்டியப் போர்கள்** (*Anglo-Maratha Wars*) என்பது 17ஆம், 18ஆம் நூற்றாண்டுகளில் பிரித்தானியக் கிழக்கிந்திய நிறுவனத்துக்கும் மராட்டியப் பேரரசுக்கும் இடையே நடைபெற்ற மூன்று போர்களைக் குறிக்கின்றது.

இப்போர்களின் விளைவாக மராட்டியப் பேரரசு சிதைந்து,  வடமேற்கு, மேற்கு மற்றும் நடு இந்தியாவின் பெரும் பகுதிகள் ஆங்கிலேயர்களின் கட்டுப்பாட்டில் வந்தது.  கெயிக்வாட்கள் ஆண்ட பரோடா அரசு, ஓல்கர் வம்சம்|ஓல்கர்கள்]] ஆண்ட இந்தூர் அரசு, சிந்தியாக்கள் ஆண்ட குவாலியர் அரசு மற்றும் போன்சலேக்கள் ஆண்ட  நாக்பூர் அரசு, கோல்ஹாப்பூர் அரசு, சாத்தாரா பகுதிகள் மற்றும் பேஷ்வாக்கள் ஆண்ட புனே பகுதிகள் கிழக்கிந்திய கம்பெனி ஆட்சியாளர்களுக்கு ஆண்டு தோறும் திறை செலுத்திக் கொண்டு, கிழக்கிந்தியக் கம்பெனிக்கு அடங்கிய சுதேச சமஸ்தான மன்னர்களாக, இந்திய விடுதலை வரை ஆண்டனர்.

## முதல் போர் (1775–1782)

மராத்திய கூட்டமைப்பிற்கும், தலைமை அமைச்சர் & தலைமைப் படைத்தலைவர் பதவிக்கு ஆசைப்பட்ட இரகுநாத ராவுக்கும் இடையே பிணக்குகள் உண்டாயின. பிரித்தானியப் படைகள் இரகுநாதராவுக்கு ஆதரவாக செயல்பட்டனர். 1775 - 1782 முடிய நடைபெற்ற முதல் ஆங்கிலேய மராட்டியப் போரில், மராத்திய கூட்டமைப்பு தோல்வியுற்றது. மே, 1782ல் ஏற்பட்ட சல்பை உடன்படிக்கையின் படி,  மராத்திய கூட்டமைப்பின் சால்சேட் தீவு கிழக்கிந்திய கம்பெனிக்கு வழங்கப்பட்டதுடன், இரகுநாதராவுக்கு ஓய்வூதியம் வழங்கப்பட்டது.  மாதவராவ் பேஷ்வா என ஏற்றுக்கொள்ளப்பட்டார்.

## இரண்டாம் போர் (1803–1805)

டிசம்பர், 1802ல் இந்தூர் மன்னர் பிரித்தானியர்களுடன் இராணுவப் பாதுகாப்பு உடன்படிக்கை செய்து கொண்டதால், மராத்திய சிந்தியாக்கள் மற்றும் போன்சலே வம்சத்தவர்கள் இவ்வுடன்படிக்கையை ஏற்கவில்லை. இதனால்   1803 - 1805ல் நடைபெற்ற இரண்டாம் ஆங்கிலேய மராட்டியப் போரில், பிரித்தானியர்களின் ஆதரவு கொண்ட, ஹோல்கர் வம்ச இந்தூர் மன்னருக்கும், மராத்திய கூட்டமைப்பின் பேஷ்வா இரண்டாம் பாஜி ராவிற்கும் இடையே நடைபெற்ற போரில், பேஷ்வா தோற்றார்.

இப்போரின் விளைவாக மராத்தியர்கள் மத்திய இந்தியா மற்றும் இராஜபுதனத்தின் பெரும் பகுதிகளை கிழக்கிந்திய கம்பெனிப் படைகளிடம் இழந்தனர்.

## மூன்றாம் போர் (1817–18)

மராத்தியர்களுக்கும் - கிழக்கிந்தியக் கம்பெனிப் படைகளுக்கும் 1817–1818ல் நடந்த போரில், மராத்தியக் கூட்டமைப்புகள் ஆங்கிலேயர்களிடம் தோற்றனர். போரின் விளைவாக மராத்திய கூட்டமைப்பு கலைக்கப்பட்டது. மேலும்  கெயிக்வாட்கள் ஆண்ட பரோடா அரசு, ஓல்கர்கள் ஆண்ட இந்தூர் அரசு, சிந்தியாக்கள் ஆண்ட குவாலியர் அரசு மற்றும் போன்சலேக்கள் ஆண்ட  நாக்பூர் அரசு, கோல்ஹாப்பூர் அரசு, சாத்தாரா பகுதிகள் மற்றும் பேஷ்வாக்கள் ஆண்ட புனே பகுதிகள் கிழக்கிந்திய கம்பெனி ஆட்சியாளர்களுக்கு ஆண்டு தோறும் திறை செலுத்தி, சுதேச சமஸ்தான மன்னர்களாக இந்திய விடுதலை ஆகும் வரை ஆண்டனர்.  
## இதனையும் காண்க
* கோரேகாவ் போர்
* இந்தியாவில் கம்பெனி ஆட்சி
* மராட்டியப் பேரரசு
* மராத்திய கூட்டமைப்பு

## மேற்கோள்கள்

## வெளி இணைப்புகள்
* ஆங்கிலேய-மரத்தியப் போர்கள் - காணொலி 

*
பகுப்பு:பிரித்தானியக் கிழக்கிந்தியக் கம்பனி போர்கள்
பகுப்பு:மராட்டியப் பேரரசு
பகுப்பு:மகாராட்டிர வரலாறு
பகுப்பு:18 ஆம் நூற்றாண்டுப் போர்கள்
பகுப்பு:19 ஆம் நூற்றாண்டுப் போர்கள்
உள்ளுணர்வு இசை

**உள்ளுணர்வு இசை ** (Soul music)  என்பது ஆர் & பி, நற்செய்தி இசை மற்றும் வெள்ளையரின் பாப் இசைக் கலந்த ஒருவகை இசைவடிவமாகும்.  இது 1960களில் ஐக்கிய அமெரிக்காவில் உருவானது. இதன் சிறப்பியல்புகளாக விளித்தலும் மறுமொழிதலும், கை தட்டுதல், உடல் இயக்கங்கள், கரகரப்பான குரல் ஆகியன உள்ளன.

## மேற்கோள்கள்


பகுப்பு:இசை வகைகள்
ஊசல் (சங்க காலம்)

thumb|111px|right|ஊசல்
சங்கப் பாடல்களில் **ஊசல்** என்பது ஊஞ்சல். குழந்தை ஊஞ்சலில் ஆடும்போது இன்பம் கண்டு தூங்குகிறது. பெரியவர்கள் தாமே ஊஞ்சலாடி மகிழ்கின்றனர்.

சங்கப்பாடல்களில் வரும் சில குறிப்பிடத்தக்க செய்திகள் இங்குச் சுட்டப்படுகின்றன. 
## ஊசல் செய்திகள்
*செயலை,  ஆல்  ஞாழல் தாழை பணை    வேங்கை முதலான மரங்களில் ஊசல் கட்டி விளையாடியது பற்றிய குறிப்புகள் உள்ளன. 
* தினைப்புனம் காக்கும் மகளிர் பரண்மீது ஊசல் கட்டி விளையாடியிருக்கின்றனர்.  
* சிலர் வேல்களை நட்டு இடையில் கயிறு கட்டி ஆடினர்  
* தாழைநார்க் கயிற்றாலும்  பனைநார்க் கயிற்றாலும்  ஊசல் கட்டி ஆடியிருக்கிறார்கள். 

* ஊசலாடுதலை ஊசல் தூங்குதல் என வழங்கினர். விளையாட்டுத் தோழியர் பலர் சேர்ந்து ஆட்டிவிடுவது பற்றியும்  தானே தனியே உந்தி ஆடியது பற்றியும்  காதலன் ஆட்டிவிட்டு ஆடியது பற்றியும்  குறிப்புகள் உள்ளன. 
* பனைமரத்து ஊசலில் பலர் ஒன்றாக அமர்ந்து ஆடியது பற்றியும்  குறிப்புகள் உள்ளன. 
* காதலியின் முன்புறம் நின்று காதலன் ஆட்டிவிட்டது பற்றியும்  காதலி பொய்யாகக் காதலன்மீது விழுவது பற்றியும்  குறிப்புகள் உள்ளன.

## ஊசல்சீர்
தலைவி ஊஞ்சலில் ஆடுகிறாள். 
தோழியை அவள் ஊசல்சீர் பாடுக என்கிறாள். 
தலைவியின் தோளில் கரும்பு எழுதியவன் இப்போது வாட விட்டுவிட்டான் என்று இணைந்திருக்கும் அன்றில் பறவைகள் இரவெல்லாம் அகவவில்லை என்னும் பொருள்படத் தோழி பாடுகிறாள்.

அப்படி இல்லை 
ஊசல்நீரை  அழித்து ஒன்று பாடுகிறேன். 
அன்று அவன் இரவெல்லாம் நம்மோடு இருந்தான் அல்லவா? என்று பாடுகிறாள் தவைவி. 

## ஊசல்வரி
சிலப்பதிகாரத்தில் ஊசல்வரிப் பாடல்கள் மூன்று உள்ளன. 
அவற்றில் ஒவ்வொன்றிரும் ஐந்து அடிகள் உள்ளன. 
முதல் 4 அடிகளை ஒருத்தியும், ஐந்தாவது அடியை மற்றொருத்தியும் பாடுகின்றனர். 

## ஊசல் பருவம்
பெண்பால் பிள்ளைத்தமிழ் நூல்களில் ஊசல்பருவம் என 10 பாடல்கள் பாடுகின்றனர்.

## இவற்றையும் பார்க்க
*சங்ககால விளையாட்டுகள்
*ஊஞ்சல்

## மேற்கோள்கள்

பகுப்பு:சங்ககால விளையாட்டுகள்
ஹெப்சிபா ஜேசுதாசன்

**ஹெப்சிபா ஜேசுதாசன்** (*Hephzibah Jesudasan*,  ஏப்ரல் 9, 1925 - பெப்ரவரி 9, 2012) தமிழ்நாட்டைச் சேர்ந்த புதின எழுத்தாளர். ஆங்கிலப் பேராசிரியர். தமிழ் இலக்கிய வரலாற்றை நான்கு பாகங்களில் ஆங்கிலத்தில் எழுதி வெளியிட்டவர். எழுத்தாளர் ஜேசுதாசனின் துணைவியார்.

## வாழ்க்கைச் சுருக்கம்

தமிழ்நாடு குமரி மாவட்டம், தக்கலை, புலிப்புனம் என்ற ஊரைச் சேர்ந்தவர். புலிப்புனத்தில் பிறந்தவர்.  இவரின் தந்தை பர்மாவில் மர வணிகராக இருந்தவர். இரண்டாம் உலகப்போரை அடுத்து இவரது குடும்பம் நாகர்கோயிலில் குடியேறியது. ஹெப்சிபா நாகர்கோயில் டதி பள்ளியில் சேர்ந்தார். ஆங்கிலத்தில் முதுகலைப் பட்டம் பெற்று, திருவனந்தபுரம் பல்கலைக்கல்லூரியில் ஆங்கில ஆசிரியையாகப் பணியாற்றினார். புலிப்புனத்தில் தன் தந்தையின் நினைவாக ஒரு பள்ளியை நடத்தினார். ஒரு அச்சுக்கூடத்தையும் வைத்திருந்தார்.

## எழுத்தாளராக
ஹெப்சிபா சாதாரணக் கொத்தனாரின் மகனான தமிழ்ப் பேராசிரியர் ஜேசுதாசனை மணந்தார். கணவரின் தூண்டுதலால் ஹெப்சிபா *புத்தம் வீடு* என்ற தனது முதலாவது புதினத்தை எழுதினார். இப்புதினம் தமிழின் தொடக்ககால நாவல்களில் முக்கியமானதாக இன்றும் கருதப்படுகிறது. புத்தம் வீடு மலையாளத்திலும் ஆங்கிலத்தில் "லிசீஸ் லெகசி" (*Lissy’s Legacy*) என்ற பெயரிலும் மொழிபெயர்த்து வெளியிடப்பட்டது. பேராசிரியரின் துணையுடன் ஹெப்சிபா *Countdown from Solomon* என்ற அவரது பெரிய இலக்கிய வரலாற்று நூலை நான்கு பாகங்களாக எழுதி முடித்தார்.

## இறுதி நாட்கள்
கணவர் ஜெசுதாசன் 2002 ஆம் ஆண்டில் காலமானார். தீவிரமான கிறித்தவரான ஹெப்சிபா அவரது இறுதிக்காலத்தை மதச்சேவையில் கழித்தார். 2012 பெப்ரவரி 9 மாலை அவரது புலிப்புனம் ஊரில் தனது 88வது அகவையில் காலமானார்.

## எழுதிய நூல்கள்
### புதினங்கள்
*புத்தம் வீடு (1964)
*டாக்டர் செல்லப்பா (1967)
*அநாதை (1978)
*மா-னீ (1982)

### ஆங்கில நூல்கள்
*Count-down from Solomon, or, The Tamils down the ages through their literature.
**Vol. 1 Caṅkam and the aftermath, 1999
**Vol. 2 Bhakti, ethics and epics, 1999
**Vol. 3 Kampan, 2001
**Vol. 4 13th - 20th century A.D.
*An early Sheaf (கவிதைகள்)
*Sky Lights (கவிதைகள்)
*en- Exercises (கட்டுரைகள்)
*Tit-bits for Tinytots (சிறுவர் இலக்கியம்)
*STORY TIMES DARLINGS (சிறுவர் இலக்கியம்)
*Songs of The Cuckoo and Other Poems (பாரதியாரின் குயில் பாட்டு)

## விருதுகள்
*விளக்கு விருது (2002, திருவனந்தபுரம் தமிழ்ச் சங்கம்)

## உசாத்துணை

*அஞ்சலி, ஹெப்ஸிபா ஜேசுதாசன், ஜெயமோகன், பெப்ரவரி 10, 2012

## வெளி இணைப்புகள்
*ஹெப்சிபா ஜேசுதாசன் : நேர்காணல்
*ஹெப்ஸிபா ஜேசுதாசனின் படைப்புலகமும் கருத்துலகமும், அ. ராமசாமி கருத்துகள்
*தமிழ்ப் படைப்புலகம் – சுந்தர ராமசாமி 
*ஹெப்சிபா ஜேசுதாசனுக்கு விளக்கு விருது விழா, திசம்பர் 30, 2002
*மா-னீ , எஸ். இராமகிருஷ்ணன்

பகுப்பு:2012 இறப்புகள்
பகுப்பு:தமிழக எழுத்தாளர்கள்
பகுப்பு:தமிழ்ப் பெண் எழுத்தாளர்கள்
பகுப்பு:1925 பிறப்புகள்
பகுப்பு:கன்னியாகுமரி மாவட்ட மக்கள்
கமலாமனோகரி

**கமலாமனோகரி** இராகம் கருநாடக இசையில் பயன்படும் இராகங்களில் ஒன்றாகும். இது 27 ஆவது மேளகர்த்தா இராகமாகிய, "பாண" என்றழைக்கப்படும் 5ஆவது சக்கரத்தின் 3 ஆவது மேளமாகிய சரசாங்கி இராகத்தின் ஜன்னிய இராகம் ஆகும். 

## இலக்கணம்
thumb|right|250px|கமலாமனோகரி ஆரோகணச் சுரங்கள் C யிலிருந்து தொடக்கம்
thumb|right|250px|கமலாமனோகரி அவரோகணச் சுரங்கள் C யிலிருந்து தொடக்கம்

* இந்த இராகத்தில் ஷட்ஜம், அந்தர காந்தாரம் (க3), சுத்த மத்திமம் (ம1), பஞ்சமம், சுத்த தைவதம் (த1), காகலி நிஷாதம் (நி3)  ஆகிய சுரங்கள் வருகின்றன.

## உருப்படிகள்

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996
* டி. எஸ். பார்த்தஸாரதி, "ஸ்ரீ தியாகராஜஸ்வாமி கீர்த்தனைகள்", The Karnatic music book centre, Madras, ஏழாம் பதிப்பு - 1996

பகுப்பு:சரசாங்கியின் ஜன்னிய இராகங்கள்
திசைக்கொசைன்கள்

கணிதத்தில் ஒரு திசையனின் **திசைக்கொசைன்கள்** (*direction cosines*) என்பன அந்த திசையனுக்கும் ஆய அச்சுக்களுக்கும் இடையேயுள்ள கோணங்களின் கொசைன் மதிப்புகளாகும். அல்லது ஒவ்வொரு ஆய அச்சுகளின் திசையில் அமையும் அத்திசையனின் அலகு திசையனின் கூறுகளாகும்.

**v** , ஒரு திசையன் எனில்:
:{\mathbf v}= v_1 \boldsymbol{\hat{x}} + v_2 \boldsymbol{\hat{y}} + v_3 \boldsymbol{\hat{z}}
இங்கு  \boldsymbol{\hat{x}}, \boldsymbol{\hat{y}}, \boldsymbol{\hat{z}} அடுக்களம்.

இத்திசையனின் திசைக்கொசைன்கள்:
:\begin{align}
\alpha & = \cos a = \frac }{ \left \Vert {\mathbf v} \right \Vert } & = \frac{v_1}{\sqrt{v_1^2 + v_2^2 + v_3^2}} ,\\
\beta  & = \cos b = \frac }{ \left \Vert {\mathbf v} \right \Vert } & = \frac{v_2}{\sqrt{v_1^2 + v_2^2 + v_3^2}} ,\\
\gamma  &= \cos c = \frac }{ \left \Vert {\mathbf v} \right \Vert } & = \frac{v_3}{\sqrt{v_1^2 + v_2^2 + v_3^2}}.
\end{align}

இங்கு a, b, c மூன்றும் முறையே {\mathbf v} -க்கும் \boldsymbol{\hat{x}}, \boldsymbol{\hat{y}}, \boldsymbol{\hat{z}}-க்களுக்கும் இடையேயுள்ள கோணங்கள்.

இத்திசைக்கொசைன்களின் வர்க்கங்களின் கூடுதல் 1 ஆக இருக்கும்.
:
\cos ^2 a+ \cos ^2 b + \cos ^2 c= 1

:(\alpha, \beta, \gamma) -அலகு திசையன் \boldsymbol{\hat{v}} -ன் கார்ட்டீசியன் அச்சுத்தூரங்கள்.

பொதுவாக திசைக்கொசைன் என்பது இரு திசையன்களுக்கு இடையேயுள்ள கோணத்தின் கொசைன் மதிப்பைக் குறிக்கும். இவை, ஒரு செங்குத்தலகு அடுக்களத்தை மற்றொரு அடுக்களம் மூலமாகத் தரும் திசைக்கொசைன் அணிகளை உருவாக்க அல்லது ஒரு திசையனை வேறொரு அடுக்களத்தில் எழுதப் பயன்படுகின்றன.

## மேற்கோள்கள்

*
*

பகுப்பு:திசையன்கள்
பகுப்பு:இயற்கணித வடிவவியல்
ஹினா ரப்பானி கார்

**ஹினா ரப்பானி கார்** (*Hina Rabbani Khar*, பஞ்சாபி/உருது: ; பிறப்பு 19 நவம்பர் 1977) பாக்கித்தானின் வெளியுறவுத்துறை அமைச்சரும் பாக்கித்தான் மக்கள் கட்சியைச் சேர்ந்த அரசியல்வாதியும் ஆவார்.  சூலை 2011இல் பொறுப்பேற்ற ரப்பானியே பாக்கித்தானின் வெளியுறவுத்துறைக்கு தலைமையேற்ற முதல் பெண் மற்றும் மிக இளைய நபராகும்.

பாக்கித்தானின் தேசிய அவைக்கு 2002இலும் 2008இலும் தேர்ந்தெடுக்கப்பட்டார். 2008 - 2011 காலகட்டத்தில் நிதி மற்றும் பொருளாதாரத்துறை இணை அமைச்சராக பணியாற்றி உள்ளார்.

## வெளி இணைப்புகள்

*Minister of Foreign Affairs
*Minister of Pakistan 

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:பாகிஸ்தான் அரசியல்வாதிகள்
பகுப்பு:பெண் அரசியல்வாதிகள்
பகுப்பு:பெண் பொருளியலாளர்கள்
திசைத் திசையன்

கணிதத்தில் **திசைத் திசையன்** (direction vector) என்பது ஒரு கோட்டுத்துண்டைக் குறிக்கும் ஒரு திசையன். இது ஒரு கோட்டின் திசையைத் தருகிறது.

*D* -ன் கோடுகோட்டின் மீது அமையும் இரு வெவ்வேறான புள்ளிகள் A, B எனில் கீழ்க்காணும் திசையன், *D* -ன் திசைத் திசையன் ஆகும்:

:\overrightarrow{AB}

**v**  என்பது கோட்டுத்துண்டு *D* -ன் திசைத் திசையனாக இருந்தால், *k***v**  -ம் அதன் திசைத் திசையனாக இருக்கும். (*k* ஒரு பூச்சியமற்ற திசையிலி) *k* -ன் வெவ்வேறு மதிப்புகளுக்குக் கிடைக்கும் *k***v**  -க்கள் எல்லாம் *D*  -ன் திசைத் திசையன்களாக அமையும். சில சமயங்களில் திசைத் திசையன்கள் அலகு திசையன்களாக வரையறுக்கப்படுகின்றன. அப்பொழுது ஒரு கோட்டிற்கு  ஒன்றுக்கொன்று எதிர்க் குறி கொண்ட இரண்டே இரண்டு திசைத் திசையன்கள் (அளவில் சமமானவை, திசையில் எதிரானவை) மட்டும் இருக்கும்.

## R<sup>2</sup> -ல் அமைந்த ஒரு கோட்டின் திசைத் திசையன்

இரு பரிமாண யூக்ளிடின் வெளியில் ஒரு கோடானது (D) பின்வரும் சமன்பாட்டின் தீர்வுகளால் ஆனதாகும்:

:ax + by + c = 0

இங்கு *a*, *b*, *c* மெய்யெண்கள்.  (D)  -ன் ஒரு திசைத் திசையன் (a,b).  (a,b) -னின் மடங்குகளும் (D)  -ன்  திசைத் திசையன்களே.

எடுத்துக்காட்டு:

:3x + 2y + 15 = 0 என்ற சமன்பாடு குறிக்கும் கோட்டின் திசைத் திசையன்கள்:

:(3,2), (6,4), மற்றும் (-3,-2)....

## ஒரு கோட்டின் துணையலகுச் சமன்பாடு

யூக்ளிடின் வெளியில் (எப்பரிமாணமாக இருந்தாலும்) தரப்பட்ட புள்ளி **a** வழிச் செல்வதும் திசைத் திசையன் **v** (பூச்சியமற்ற திசையன்) கொண்டதுமான ஒரு கோட்டின் துணையலகுச் சமன்பாடு:
:**r** = **a** + t**v**

இதிலுள்ள துணையலகு *t* -ன் மதிப்பு -∞ லிருந்து +∞ வரை அமையும்.

## வெளி இணைப்புகள்
* Weisstein, Eric W. "Direction." From MathWorld—A Wolfram Web Resource. http://mathworld.wolfram.com/Direction.html
* Glossary , Nipissing University
* *[http://www.netcomuk.co.uk/~jenolive/vect3.html Finding the vector equation of a line]*
* *[http://www.ping.be/~ping1339/recht.htm Lines in a plane - Orthogonality, Distances] *,  MATH-tutorial
* *[http://www.cs.mtu.edu/~shene/COURSES/cs3621/NOTES/geometry/basic.html Coordinate Systems, Points, Lines and Planes]*

பகுப்பு:திசையன்கள்
த ஆர்ட்டிஸ்ட் (திரைப்படம்)

***த ஆர்ட்டிஸ்ட் *** (*The Artist*) 2011ஆம் ஆண்டு வெளியான ஓர் பிரெஞ்சு காதல் திரைப்படமாகும். இதனை மிஷேல் ஹசானவிசியஸ் இயக்க, யான் துயார்டன், பெரெனீசு பெஜோ நடித்துள்ளனர். கதைக்களமாக ஒலியில்லா திரைப்படங்களிலிருந்து பேசும் திரைப்படங்கள் வரத் துவங்கியிருந்த 1927 - 1932 காலகட்ட ஆலிவுட் சூழலில் ஒலியில்லாத் திரைப்படங்களில் நடித்திருந்த ஓர் வயதான நடிகருக்கும் வளரும் இளைய நடிகைக்கும் இடையே நிலவும் உறவை மையப்படுத்தி உள்ளது. திரைப்படத்தின் பெரும்பகுதி ஒலியின்றியே எடுக்கப்பட்டுள்ளது; கருப்பு-வெள்ளைத் திரைப்படமாக எடுக்கப்பட்டுள்ளது.திரை விமரிசகர்களிடமிருந்து பாராட்டுகளையும் பல விருதுகளையும் பெற்று வருகிறது. முதன்முதலாக திரையிடப்பட்ட 2011 கான் திரைப்பட விழாவில் கதாநாயகன் துயார்டன் சிறந்த நடிகருக்கான விருதினைப் பெற்றார்.

இத்திரைப்படம் ஆறு கோல்டன் குளோப்களுக்கு நியமிக்கப்பட்டு (2011 திரைப்படங்களில் மிகக் கூடுதலானது) மூன்றில் விருது பெற்றுள்ளது; இசை அல்லது நகைச்சுவைத் திரைப்பட வகையில் சிறந்த படம், சிறந்த பின்னணி இசை, இசை அல்லது நகைச்சுவைத் திரைப்பட வகையில் சிறந்த நடிகர் (துயார்டன்). சனவரி 2012இல் இந்தத் திரைப்படம் பன்னிரெண்டு பாஃப்டாகளுக்கு நியமிக்கப்பட்டு, திரும்பவும் 2011 திரைப்படங்களில் மிகக் கூடுதலானது, ஏழு விருதுகளை வென்றுள்ளது. இவற்றில் முக்கியமானவை சிறந்த திரைப்படம், சிறந்த நடிகர் (துயார்டன்),சிறந்த இயக்குநர் மற்றும் சிறந்த திரைக்கதை (ஹசானவிசியஸ்) ஆகும். இந்த ஆண்டு பத்து அகாதமி விருதுகளுக்கு நியமிக்கப்பட்டுள்ளது. 84வது அகாதமி விருது நிகழ்ச்சியில் சிறந்த திரைப்படம், சிறந்த இயக்கினர், சிறந்த நடிகர் உட்ட ஐந்து விருதுகளைப் பெற்றது. பிரான்சில் பத்து சீசர் விருதுகளுக்கும் நியமிக்கப்பட்டுள்ளது.

## மேற்கோள்கள்

## வெளி இணைப்புகள்

* 
* 
* 
* 

பகுப்பு:2011 திரைப்படங்கள்
பகுப்பு:பிரெஞ்சுத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:ஊமைத் திரைப்படங்கள்
பகுப்பு:வார்னர் புரோஸ். திரைப்படங்கள்
திருமயம் மலைக்கோட்டை

**திருமயம் மலைக்கோட்டை** 1676 ஆம் வருடம் இராமநாதபுரம் சேதுபதி மன்னர் (மறவ மன்னர்கள் தங்களை சேதுபதி என்றழைத்துக் கொண்டனர்) முத்துவிஜயரகுநாத சேதுபதி மற்றும் இரகுநாத கிழவன் சேதுபதியின் (பொ.ஊ. 1671–1710) காலத்தில் கட்டப்பட்டது. இன்றும் இக்கோட்டை ஒரு வரலாற்றுச் சின்னமாக இந்திய அரசின் தொல்லியல் துறையால்  பாதுகாக்கப்படுகின்றது.

## வரலாறு
திருமயம் என்ற இந்த சிறு நகரம் பழமையும் நெடிய வரலாற்றையும் கொண்டு திகழ்கிறது. முத்தரையர்கள் பொ.ஊ. 8-9-ஆம் நூற்றாண்டுகளில் திருமயம் உள்ளடக்கிய பகுதிகளை அரசாண்டிருக்கலாம்  என்று சொல்கிறார்கள். தொடர்ந்து சோழ மன்னர்கள், பாண்டிய மன்னர்கள், விஜயநகர அரசர்கள்,  பராக்கிரம பாண்டிய விஜயாலயத் தேவர், சுந்தரபாண்டிய விஜயாலயத் தேவர் போன்ற பாண்டிய குறுநில மன்னர்கள் என்று பலராலும் ஆளப்பட்டுள்ளது இந்த ஊர். இராமநாதபுரம் சேதுபதிகள் 16 – 17 நூற்றாண்டுகளில் திருமயம் உள்ளடக்கிய பகுதிகளை தங்கள் ஆளுகைக்குள் கொண்டு வந்தனர். அடுத்து பல்லவர்களாலும், புதுக்கோட்டை தொண்டைமான் மன்னர்களாலும் ஆளப்பட்டுள்ளது இவ்வூர். கிழவன் சேதுபதியின் காலத்தில் இவ்வூர் சேதுபதி நாட்டின் வட எல்லையாகத் திகழ்ந்ததாம்.

## மலைக்கோட்டை அமைப்பு
திருமயம் மலைக்கோட்டை ஒரு வட்ட வடிவில் அமைந்துள்ள கோட்டையாகும். கோட்டையைச் சுற்றி ஆழமான அகழிகள் இருந்ததற்கான அடையாளங்களை இன்றும் காண முடிகிறது. எனினும் இந்த அகழிகள் பல இடங்களில் தூர்ந்து போய்க் காணப்படுகின்றன. பாதுகாப்பு அரணாக அமைந்த வெளிச்சுற்று மதில்கள் சிதைந்த நிலையில் உள்ளன. உள்சுற்று மதில்கள் இன்றும் கட்டுக்கோப்பாக உள்ளன. ஏழு சுற்று மதில்கள் இருந்ததாக இங்கே காணப்படும் தொல்லியல் வரலாற்று அறிவிப்பு பலகைகள் சொல்கின்றன. திருமயம் மலைக்கோட்டைக்கு மூன்று நுழைவாயில்கள் முறையே தெற்கு, தென் கிழக்கு மற்றும் வடக்கு திசைகளில் உள்ளன.

thumb|250px|மலைக்கோட்டையின் உச்சியில் ஒரு பீரங்கி மேடையில் கிழக்கு நோக்கி ஒரு பீரங்கி
ஒரு உயர்ந்த குன்றின் உச்சியில் இயற்கை அரண்களுடனும் கலை நேர்த்தியுடனும் அமைந்துள்ள திருமயம் மலைக்கோட்டையின் உள்கோட்டையைச் சுற்றி உயரமான  மதிற்சுவர்கள் கட்டப்பட்டுள்ளன. இன்றும் இந்தச் சுற்று மதில்கள்  கட்டுக்கோப்பாகத் திகழ்கின்றன. உள்கோட்டைக்கு ஊரின் மேற்குப் பகுதியிலிருந்து தொல்லியல் துறையால் பாதுகாக்கப்படுகின்ற நுழைவாயில்கள் உள்ளன. மலைக்கோட்டையின் உச்சியில் ஒரு பீரங்கி மேடையில் கிழக்கு நோக்கி ஒரு பீரங்கி நிறுவப்பட்டுள்ளது. இது போல கோட்டையின் தெற்கு நுழைவாயில் அருகே இரண்டு பீரங்கிகள் உள்ளன. இவற்றைத் தவிர மலைக் கோட்டையில் வேறு பாதுகாக்கப்பட்ட கட்டடங்கள் ஏதுமில்லை. எனினும் இக்கோட்டையிலிருந்து சேகரிக்கப்பட்ட உடை வாள்கள், பீரங்கிக் குண்டுகள், பீரங்கிகள், பூட்டுகள், சங்கிலிப் போர் உடைகள் போன்ற அரிய பல பொருட்கள் புதுக்கோட்டை மாவட்ட அருங்காட்சியகத்தில் காட்சிப்படுத்தப்பட்டுள்ளன.

## உள்ளிணைப்பு
* திருமயம்
* திருமயம் சத்திய மூர்த்தி பெருமாள் கோவில்
* திருமயம் வட்டம்
* திருமயம் (சட்டமன்றத் தொகுதி)

## மேற்கோள்கள்

## வெளி இணைப்புகள்

* விக்கிமேப்பியாவில் திருமயம் மலைக்கோட்டை அமைவிடம்
* Tirumayam Fort, Pudukkottai 

பகுப்பு:தமிழகக் கோட்டைகள்
பகுப்பு:இராமநாதபுரம் சமஸ்தானம்
பகுப்பு:புதுக்கோட்டை மாவட்டம்
ஊதல் (சங்ககாலம்)

thumb|111px|right|குறும்பரந்தூம்பு
thumb|111px|right|உயிர்த்தூம்பு
thumb|111px|right|குழல்
சங்க்கால ஊதல் வகைகளில் குழல், தூம்பு முதலானவை குறிப்பிடத்தக்கவை. 

முழவு, ஆகுளி, தட்டை, எல்லரி, பதலை முதலானவை முழக்கும் பறைக்கருவிகள். கோடு என்னும் யாழ் நரம்புக்கருவி. கூத்தர் இவ்வகையான இசைக்கருவிகளை வழிநெடுக முழக்கிக்கொண்டே ஊர் ஊராகச் செல்வதும் ஊர்மக்களுக்கு இசையோடு பாடி ஆடிக் காட்டுவதும் வழக்கம்.  

;குழல் 
:குழல் தொன்றுதொட்டு இன்றும் பயன்பாட்டில் உள்ள இசைக்கருவி. 
;உயிர்த்தூம்பு 
:ஊதும் துளைகளைக் கண்ணாகக் கொண்ட இதன் இசை யானை பிளிறுவது போல இருக்கும்.  
;குறும்பரந்தூம்பு 
:இது ஏழிசைப் பண்ணில் இளியிசையைக் கூட்டித் தரக்கூடியது. 

## இவற்றையும் பார்க்க
*சங்ககால விளையாட்டுகள்

## அடிக்குறிப்பு

பகுப்பு:சங்க காலப் பண்பாடு
பகுப்பு:தமிழர் இசைக்கருவிகள்
விட்னி ஊசுட்டன்

**விட்னி எலிசபெத் ஊசுட்டன் ** (*விட்னி எலிசபெத் ஹூஸ்டன்*, *Whitney Elizabeth Houston*, ஆகத்து 9, 1963&nbsp;– பெப்ரவரி 11, 2012) ஓர் அமெரிக்க  இசைக்கலைஞரும் நடிகையும் நடைமேடை அழகியும் ஆவார். இவர் இசைவட்டுத் தயாரிப்பிலும் திரைப்படத் தயாரிப்பிலும் பங்கேற்றிருந்தார்.  எக்காலத்திற்குமான மிகுந்த விருதுகள் பெற்ற பெண் கலைஞராக 2009ஆம் ஆண்டில் கின்னஸ் உலக சாதனைகளில்  இடம் பெற்றிருந்தார். விட்னி ஊசுட்டன் இரு எம்மி விருதுகளையும் ஆறு கிராமி விருதுகளையும் 30 பில்போர்டு இசை விருதுகளையும் 22 அமெரிக்க இசை விருதுகளையும் வென்றுள்ளார். 2010ஆம் ஆண்டுவரை தமது வாழ்நாளில் மொத்தம் 415 விருதுகள் பெற்றார்.   இசைத்தொகுப்புகள், தனிப்பாடல்கள் மற்றும் ஒளிதங்களாக 170 மில்லியன் விற்றுள்ள  ஊசுட்டன் உலகில் மிகவும் கூடுதலாக விற்கப்படும் இசைக்கலைஞர்களில் ஒருவராகவும் விளங்கினார்.

விட்னி ஊசுட்டன் அவரது அழகான, கம்பீரமான குரலுக்காக அறியப்பட்டார். அவரது  *ஐ வில் ஆல்வேஸ் லவ் யூ*, *ஐ வான்ன டான்ஸ் வித் சம்படி(ஹூ லவ்ஸ் மி)*   போன்ற  பாடல்கள் பரவலாக அறியப்பட்டவை. அமெரிக்க நாட்டுப்பண்ணாகிய *த ஸ்டார் ஸ்பாங்கிள்டு பானரை* அவரது பாணியில் பாடி  தனிப்பாடலாக விற்பனை வரைபடங்களில் உச்சத்தை எட்டினார். இவரது இசைத்தொகுப்புகள் *த பாடிகார்டு*, *விட்னி ஹூஸ்டன்*, *விட்னி* என்பன விற்பனையில் சாதனை படைத்தவை.

இவர் "த பொடி கார்ட்", "வெயிட்டிங் டு எக்சேல்", *த பிரீச்சர்ஸ் வைஃப்*, 1997 இல் வெளிவந்த ""சின்ட்ரெல்லா" ஆகிய திரைப்படங்களில் நடித்துள்ளார். மேலும் 2012 இல் வெளிவரவிருக்கும் "ஸ்பார்க்கிள்" என்ற படத்திலும் நடித்திருந்தார்.

அவரது மரணத்திற்கு முந்தைய சில ஆண்டுகளாக போதைமருந்துப் பழக்கத்தி்ற்கு ஆளாகியிருந்தார். பெப்ரவரி 11, 2012 அன்று கலிபோர்னியாவின் பெவர்லி ஹில்ஸ் பகுதியில் பெவர்லி ஹில்டன் ஓட்டலில் அறியப்படாத காரணங்களால் மரணமடைந்தார்.

## மேற்கோள்கள்

பகுப்பு:1963 பிறப்புகள்
பகுப்பு:ஆபிரிக்க அமெரிக்க இசை கலைஞர்கள்
பகுப்பு:2012 இறப்புகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்கப் பாடகர்கள்
பகுப்பு:கிராமி விருது வென்றவர்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
எண்ணல் விளையாட்டு

தொலைவில் தெரியும் பொருள்களை எண்ணுதல் சங்ககால மகளிரின் பொழுதுபோக்கு விளையாட்டுகளில் ஒன்று. 

## சங்கப் பாடல் குறிப்புகள்
* பாரிமகளிர் தம் தந்தை பாரியின் மலையை வேந்தர் முற்றுகையிட்டிருந்தபோது அவர்களின் படையிலிருந்த குதிரைகளை எண்ணிக்கொண்டிருந்தார்களாம்.  

* தந்தை பாரி போரில் மாய்ந்தபின் பீர்க்கங்கொடி படர்ந்திருந்த தம் வீட்டு ஈந்திலைக் கூரைமீது ஏறி அங்கிருந்த புல்வெளி வழியாக உப்பு விற்க வந்த வரிசை வண்டிகளை எண்ணிக்கொண்டிருந்தார்களாம்.
* நெய்தல் நிலத்து மகளிர் கடலில் விளையாடி பொழுது சாயும் நேரத்தில் மீளும்போது உப்புக் குவியலின்மீது ஏறி கடலில் மீன்பிடித்துக்கொண்டு வரும் திமில்களை (கட்டுமரங்களை) எண்ணுவார்களாம். 
* காவிரிப்பூம்பட்டினத்தில் செல்வச் சிறுமியர் மாடமீது ஏறி இராப்பொழுதில் கடலில் தெரியும் திமில்விளக்குகளை எண்ணுவார்களாம்

இக்காலத்து ஒற்றையா இரட்டையா விளையாட்டோடு இதை ஒப்பிடலாம்.

## இவற்றையும் பார்க்க
*சங்ககால விளையாட்டுகள்

## அடிக்குறிப்பு

பகுப்பு:சங்ககால விளையாட்டுகள்
தூது (பாட்டியல்)

அஃறிணைப் பொருட்களைத் தூது செல்ல ஏவுவது போல அமையும் இலக்கியம் **தூது** இலக்கியம் எனப்படுகிறது.  பல தூதுக்களில் தலைவன் தலைவியரிடையே பிரிவு ஏற்படும்போது ஒருவர் தனது பிரிவுத்துயரை மற்றவருக்கு அறிவிக்கும்படி அஃறிணைப் பொருட்களைத் தூது செல்ல ஏவுவது போல அமைகின்றன.  இவ்வாறு தூது அனுப்பும் உத்தி நற்றிணை போன்ற சங்கப் பாடல்களிலும், பின்னர் வந்த இலக்கியங்களிலும் கூடக் காணப்பட்டவைதான் எனினும், தூது அனுப்பும் செயலையே அடிப்படையாகக் கொண்டு அமைந்தவை தூது இலக்கியங்களே. இது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். தூதுச் சிற்றிலக்கியம் கலிவெண்பாவினாலே பாடப்படுகின்றன.

இவ்வாறு தூது அனுப்புதல் என்பது நடைமுறையின் பாற்பட்டது அல்ல. சொல்ல விரும்பும் ஒரு பொருளை கவிநயத்துடன் சொல்வதற்கான ஒரு கற்பனை வடிவமே இது. தலைவன் தலைவி என்ற பாத்திரங்களும் உருவகங்களும் அமைவதும் உண்டு. தூது செல்ல ஏவப்படுகின்றவையும் பலவாறாக இருக்கின்றன. அன்னம், கிளி, மான், வண்டு போன்ற உயிரினங்கள் மட்டுமன்றி, காற்று, முகில், தமிழ் என்பனவும் தூது இலக்கியங்களிலே தூது செல்ல ஏவப்படுகின்றன.

## தூது விடப்படுபவை
* உயர்திணை: தோழி, விறலி
* அஃறிணை: அன்னம், மயில், கிளி, வண்டு, பூ, மான், நெல்
* மற்றவை: முகில் (மேகம்), தென்றல், பணம், தமிழ், நெஞ்சம்

## தூது இலக்கியங்கள்

பணவிடுதூது  சிறியசரவணகவிராயர்

## இவற்றையும் பார்க்கவும்
* இலக்கிய நூல் வகைகள்
* தமிழ் சிற்றிலக்கியங்கள்

## குறிப்புகள்


## உசாத்துணைகள்
* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் 

## வெளி இணைப்புகள்
* தூது

பகுப்பு:தூது இலக்கியங்கள்
பகுப்பு:சிற்றிலக்கிய வகைகள்
ஆங்கிலேய-சீக்கியப் போர்கள்

300px|thumb|right|பஞ்சாப் பகுதியின் நிலப்படம்

**ஆங்கிலேய-சீக்கியப் போர்கள்** (*Anglo-Sikh wars*) என்பது 19ம் நூற்றாண்டில் பிரித்தானிய இந்தியாவில் பிரித்தானியக் கிழக்கிந்திய நிறுவனத்துக்கும் சீக்கியப் பேரரசுக்கும் இடையே நடைபெற்ற போர்களைக் குறிக்கிறது. இவற்றின் விளைவாக சீக்கியப் பேரரசு அழிந்து, வடமேற்கு இந்தியத் துணைக்கண்டத்தின் பெரும் பகுதி ஆங்கிலேயர் கட்டுப்பாட்டில் வந்தது.

ரஞ்சித் சிங்கின் மரணத்துக்குப் பின் சீக்கியப் பேரரசில் உட்பூசல் அதிகமானது. அவருக்குப் பின் பேரரசராவது யார் என்பது குறித்து சீக்கியப் பேரரசில் இருந்த குறுநிலமன்னர்களிடையே வேறுபாடுகள் அதிகரித்தன. கிழக்கிந்தியக் கம்பனி நிருவாகத்துடன் மோதல்களும் அதிகரித்தன. 1845-56 இல் இம்மோதல்கள் போராக மாறின. முதலாம் ஆங்கிலேயே-சீக்கியர் போரில் (1845-1846) கிழக்கிந்தியக் கம்பனியின் படைகள் சீக்கியப் படைகளைத் தோற்கடித்தன. 1846 இல் கையெழுத்தான லாகூர் அமைதி ஒப்பந்தத்தின் விளைவாக சீக்கியப் பேரரசின் பல பகுதிகள் கம்பனியிடம் ஒப்படைக்கப்பட்டன. சீக்கியர்கள் ஒன்றரை கோடி ரூபாய் தண்டமாக கிழக்கிந்திய நிறுவனத்துக்குக் கட்டினர். ஆனால் இரு தரப்பினருக்கும் இடையே சிறு சிறு மோதல்கள் ஏற்பட்டவாறு இருந்தன. 1848 இல் மீண்டும் வெளிப்படையான போர் மூண்டது. 

1848 - 1849 காலகட்டத்தில் நடைபெற்ற ஆங்கிலேய–சீக்கியர் போரில்  சீக்கியப் பேரரசு முழுமையாகத் தோற்கடிக்கப்பட்டது. அதன் பஞ்சாப் மற்றும் வடமேற்கு எல்லைப்புற மாகாணப் பகுதிகள் கிழக்கிந்திய கம்பெனி ஆட்சியுடன் இணைக்கப்பட்டது.

## மேற்கோள்கள்


## இதனையும் காண்க
* முதலாம் ஆங்கிலேய-சீக்கியர் போர் 
* இரண்டாம் ஆங்கிலேய–சீக்கியர் போர்  
* இந்தியாவில் கம்பெனி ஆட்சி

பகுப்பு:பஞ்சாபின் வரலாறு
பகுப்பு:ஆங்கிலேய-சீக்கியப் போர்கள்
பகுப்பு:19 ஆம் நூற்றாண்டுப் போர்கள்
பகுப்பு:சீக்கியப் பேரரசு
திருமங்கலக்குடி

** திருமங்கலக்குடி ** (ஆங்கிலம்: Thirumangalagudi ), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் திருவிடைமருதூர் வட்டத்தில், ஆடுதுறையை ஒட்டி இருக்கும் ஓர் ஊராட்சி ஆகும். ஆடுதுறையிலிருந்து 2 கி. மீ. தொலைவில் உள்ளது. இவ்வூரில் அமைந்துள்ள பிராணவரதேஸ்வரர் கோயில் பாடல் பெற்ற தலங்களுள் ஒன்றாகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 7,500 மக்கள் இங்கு வசிக்கின்றார்கள்.  இவர்களில் 3474 ஆண்கள், 3719 பெண்கள் ஆவார்கள். திருமங்கலக்குடி  மக்களின் சராசரி கல்வியறிவு 80.04% ஆகும்,  இது இந்திய தேசிய சராசரி கல்வியறிவான 65% விட கூடியதே. திருமங்கலக்குடி மக்கள் தொகையில் 13.6%  ஆறு வயதுக்குட்பட்டோர் ஆவார்கள்.

## மக்கள் பிரதிநிதிகள்
*ஊராட்சி மன்ற தலைவர் :   P.ராஜேந்திரன்
*ஒன்றிய குழு உறுப்பினர்:    A.கமால் பாட்சா
*சட்ட மன்ற தலைவர்:  கோ.வி செழியன்
*சட்ட மன்ற தொகுதி:   திருவிடைமருதூர்
*நாடாளுமன்ற உறுப்பினர்: R.K.பாரதிமோகன்
*நாடாளுமன்ற தொகுதி: மயிலாடுதுறை

## ஆதாரங்கள்


பகுப்பு:தஞ்சாவூர் மாவட்டத்திலுள்ள கிராமங்கள்
அடெல் (பாடகி)

**அடெல் லாரி புளூ அட்கின்சு ** (*Adele Laurie Blue Adkins*, பிறப்பு 5&nbsp;மே&nbsp;1988), பரவலாக **அடெல்** என்ற ஒற்றைப் பெயரால் அறியப்படுபவர், ஓர் இங்கிலாந்தைச் சேர்ந்த பாடலாசிரியையும் பாடகியும் ஆவார். சமூக வலைத்தளங்களின் தாக்கத்திற்கான ஒரு காட்டாக, 2006ஆம் ஆண்டில் மைஸ்பேஸ் இணையத்தளத்தில் இவரது நண்பர் தரவேற்றிய  இவரது சோதனை முயற்சியால் கவரப்பட்ட எக்செல் ரிகார்டிங் நிறுவனம் இவருடன் உடன்பாடு கொண்டது.  அடுத்த ஆண்டே இவரது *கிரிடிக்ஸ் சாய்சிற்கு* பிரிட் விருது பெற்றார்.  மேலும் பிபிசியின்   *2008ஆம் ஆண்டின் குரல்* விருதையும் பெற்றார்.   அவரது முதல் இசைத்தொகுப்பான *19* ஐக்கிய இராச்சியத்தில் மிகுந்த வரவேற்பைப் பெற்றது. நான்குமுறை இந்தத் தொகுப்பிற்கு பிளாட்டினம் தட்டு வழங்கப்பட்டது. ஐக்கிய அமெரிக்காவில் 2008ஆம் ஆண்டு இறுதியில் *சாடர்டே நைட் லைவ்* தொலைக்காட்சி நிகழ்ச்சி மூலம் அறிமுகமானார்.  2009ஆம் ஆண்டு 51வது கிராமி விருதுகளில் அடெல் *சிறந்த புதுக்கலைஞர்,* *சிறந்த பெண் பாப் வாய்ப்பாட்டுக்காரர்* விருதுகளைப் பெற்றார்.

அடெல் தமது இரண்டாவது இசைத்தொகுப்பை, *21* ,  2011ஆம் ஆண்டின் துவக்கத்தில் வெளியிட்டார். இது முதல் தொகுப்பைவிட வணிகளவில் பலமடங்கு வெற்றி கண்டது.*21* ஐக்கிய இராச்சியத்தில் மட்டுமே 14 முறை பிளாட்டினம் சான்று பெற்றது; அமெரிக்காவில் 1993ஆம் ஆண்டுக்குப் பின்னர் முதலாவது இடத்தை நீண்டநாட்கள்  தக்கவைத்துக் கொண்ட சாதனையை படைத்தது. இதன் வெற்றி கின்னஸ் சாதனைகளின் பல குறிப்புகளில் இடம்பெறச் செய்தது. இந்த இசைத்தொகுப்பு அவருக்கு *ஆண்டின் சிறந்த இசைத்தொகுப்புக்கான கிராமி  விருதை*ப் பெற்றுத் தந்தது. 2011இல், *பில்போர்டு* அடெலை *ஆண்டின் கலைஞர்* என்று சிறப்பித்தது.

2012ஆம் ஆண்டு 54வது கிராமி விருதுகளில் *ஆண்டின் சிறந்த பாடல்* மற்றும் *ஆண்டின் சிறந்த இசைத்தொகுப்பு* உட்பட   ஆறு கிராமி விருதுகளைப் பெற்று சாதனை படைத்துள்ளார். அமெரிக்க பாப் பாடகி பியான்சே நோல்ஸ் மட்டுமே இதற்கு முன்னர் ஆறு கிராமி விருதுகளைப் பெற்றிருந்தார்.

## மேற்கோள்கள்


## வெளி இணைப்புகள்

*

பகுப்பு:வாழும் மக்கள்
பகுப்பு:இங்கிலாந்தின் இசைக்கலைஞர்கள்
பகுப்பு:ஆங்கிலேயப் பாடகர்கள்
பகுப்பு:1988 பிறப்புகள்
பகுப்பு:கிராமி விருது வென்றவர்கள்
எழில் விளையாட்டு

சங்ககாலத்தில் மகளிரின் அழகை மகளிரே ஆராய்ந்து மதிப்பிட்டனர். இப்படி ஆராய்ந்து மதிப்பிடுவதற்கு ஏதுவாக மகளிர் தன்னை ஒப்பனை செய்துகொண்டு ஒய்யாரமாக நடந்து காட்டியிருக்கின்றனர். ஒருத்தி தனது கூந்தலில் பாதிரிப் பூவையும் அதிரல் பூவையும் தனித்தனியாகக் கட்டிச் சேர்த்துச் சூடிக்கொண்டாள். மராம் பூவைக் கையிலே வைத்துக்கொண்டு வளையல் குலுங்க கைகளை வீசிக்கொண்டும், சிலம்பொலி கேட்கும்படி மெல்ல மெல்ல அடி வைத்தும் நடந்து காட்டியிருக்கிறாள். 

## இவற்றையும் பார்க்க
*சங்ககால விளையாட்டுகள்

## அடிக்குறிப்பு

பகுப்பு:சங்ககால விளையாட்டுகள்
ரகுராம் கோவிந்தராஜன்

**ரகுராம் கோவிந்தராஜன்** (பிறப்பு :  பிப்ரவரி 3  ,1963 ) ஒரு இந்தியப் பொருளியல் வல்லுநர் ஆவார். இந்திய ரிசர்வ் வங்கியின் 23 ஆவது ஆளுநராக இருந்தார். செப்டம்பர் 5, 2013இல் டி. சுப்பாராவை அடுத்து இப்பதவியில் 23 ஆவது ஆளுநராகப் பொறுப்பேற்றுக் கொண்டார்.  இப்பதவியை ஏற்பதற்கு முன் சிகாகோ பல்கலைக்கழகத்தில்   பூத் வணிகப் பள்ளியில்  பேராசிரியராகப் பணியாற்றினார். இந்தியப் பிரதமர்  மன்மோகன் சிங் 2008 இல் இவரை  இந்திய அரசின் பொருளாதார  ஆலோசகராக நியமித்தார்.  2003 முதல் 2007 வரை அனைத்துலக நாணய நிதியத்தில் முதன்மைப் பொருளியலாளராக இருந்துள்ளார்.

இந்திய ரிசர்வ் வங்கி ஆளுநர் பதவியிலிருந்து ஓய்வு பெற்றதும் பன்னாட்டு செட்டில்மென்டு வங்கியின் துணைத்தலைவராக அமர்த்தப்பட்டார்.

இவரின் பெற்றோர் தமிழ்நாட்டைச் சார்ந்தவர்கள். இவரின் தந்தை தில்லியில் நடுவண் அரசில் வெளியுறவுத் துறையில் பணியாற்றியவர். ரகுராம் ராஜன் போபாலில் பிறந்து, தில்லியில் வளர்ந்து படித்தார்.

## மேற்கோள்கள்

## வெளி இணைப்புகள்

* 
* 
* 

பகுப்பு:தமிழ் பொருளியல் அறிஞர்கள்
பகுப்பு:இந்திய ரிசர்வ் வங்கியின் ஆளுநர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:இந்தியப் பொருளியலாளர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
இந்திய அரசின் தலைமைப் பொருளாதார ஆலோசகர்கள்
பிரபந்தம்

**பிரபந்தம்** (*Prabandha*) என்பது இடைக்கால இந்திய சமசுகிருத இலக்கியத்தின் ஒரு இலக்கிய வகையாகும். பிரபந்தங்களில் பிரபலமான நபர்களின் வாழ்க்கையைப் பற்றிய சில வரலாற்று நிகழ்வுகள் உள்ளன. அவை முதன்மையாக 13 ஆம் நூற்றாண்டிலிருந்து மேற்கு இந்தியாவின் ( குசராத்து மற்றும் மால்வா ) சமண அறிஞர்களால் எழுதப்பட்டன. பிரபந்தங்கள் பேச்சுவழக்கு சமசுகிருதத்தை வடமொழி வெளிப்பாடுகளுடன் கொண்டுள்ளது. மேலும் நாட்டுப்புற பாரம்பரியத்திற்கு நெருக்கமாகத் தோன்றுகின்றன.

இதன் கதைக்களம் மற்றும் அதன் கதை பாணி எந்த குறிப்பிட்ட விதிகளையும் பின்பற்றவில்லை. மத்திய கால குஜராத்தி இலக்கியத்தின் புகழ்பெற்ற ஆய்வுக் கட்டுரைகளாக பத்மநாபாவின் 'கன்ஹத்தே பிரபந்த்' மற்றும் லாவண்யாசமயசூரியின் 'விமல் பிரபந்த்' ஆகியவை அடங்கும். ஓரளவிற்கு புனைகதை மற்றும் புராணங்களின் அடிப்படையில் இருந்தாலும், ஆய்வுக் கட்டுரைகள் இடைக்கால சமூக மற்றும் கலாச்சார நிலைமைகளை ஆய்வு செய்வதற்கு பயனுள்ள ஆவணப் பொருட்களை வழங்குகின்றன.
## சான்றுகள்

### உசாத்துணை

* 
* 
* 
* 
* 
* 

பகுப்பு:சமசுகிருத இலக்கியம்
க்ஷனிகா

**க்ஷனிகா** இராகம் கருநாடக இசையில் பயன்படும் இராகங்களில் ஒன்றாகும். இது 20 ஆவது மேளகர்த்தா இராகமாகிய, "வேத" என்றழைக்கப் படும் 4 ஆவது சக்கரத்தின் 2 ஆவது மேளமாகிய நடபைரவி இராகத்தின் ஜன்னிய இராகம் ஆகும்.

## இலக்கணம்
thumb|right|250px|க்ஷனிகா சுரங்கள் C யிலிருந்து தொடக்கம்

இந்த இராகத்தில் ஷட்ஜம், சாதாரண காந்தாரம் (க2), சுத்த மத்திமம் (ம1), பஞ்சமம், சுத்த தைவதம் (த1) ஆகிய சுரங்கள் வருகின்றன.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:நடபைரவியின் ஜன்னிய இராகங்கள்
குட்லெட் மேல்நிலைப் பள்ளி

**குட்லெட் மேல்நிலைப் பள்ளி** என்பது தமிழ்நாட்டில், வேலூர் மாவட்டம், சோளிங்கர் பேருராட்சியில் அமைந்திருக்கும் ஒரு அரசு உதவி பெறும் உயர்நிலைப் பள்ளியாகும். இப்பள்ளி தென்னிந்தியத் திருச்சபையால் இயக்கப்படும் பள்ளிகளில் ஒன்றாகும்.

## வரலாறு
1885 ஆம் ஆண்டு ஸ்காட்லாந்து மிஷ்னரி இயக்கத்தால் ஆரம்பிக்கப்பட்ட இப்பள்ளி , பின்பு 1912 ஆம் ஆண்டு ஆஸ்திரேலிய பிரிஸ்பிடேரியஸ் இயக்கத்தால் பொறுப்பேற்று நடத்தப்பட்டு வந்தது. அப்போது இப்பள்ளி ஏ.பி.எம் பள்ளி என்ற பெயரில் இயங்கி வந்தது. 1917 ஆம் ஆண்டு நடுநிலைப் பள்ளியாக தரம் உயர்த்தப்பட்ட இப்பள்ளி அடுத்த நான்கு ஆண்டுகளில் நடுநிலைக்கல்விக்கு நிரந்தர அங்கீகாரம் பெற்றது. 1945 ஆம் ஆண்டு உயர்நிலைக்கல்விக்கு கல்வித்துறையிடம் விண்ணப்பித்த போது, போதிய இடவசதி இல்லாததால் விண்ணப்பம் நிராகரிக்கப்பட்டது. இரண்டாம் உலகப்போரின் முடிவுக் காலமாக இருந்ததாதால், இராணுவ தடவாளங்களெல்லாம் இடம் பெயர்ந்து கொண்டிருந்தன. இந்நிலையில் ஒரு மிகப்பெரிய இராணுவ மருத்துவமனை காலி செய்யப்பட்டு, அது செயல்பட்டு வந்த இடம் மற்றும் கட்டிடம் காலியாக இருந்தது. இதை அறிந்த பள்ளி நிர்வாகம், அம்மருத்துவமனையை பள்ளியாக மாற்றிக் கொள்ள முடிவெடுத்தது. மருத்துவமனைக்கான இடத்தைப் பெற்ற பள்ளி நிர்வாகம் 1946 ல் குட்லெட் நினைவு மருத்துவமனையில் ஏ.பி.எம் பள்ளியை செயல்படுத்தத் தொடங்கியது. அம்மருத்துவமனையை நிறுவிய குட்லெட்டின் நினைவாக பள்ளிக்கு குட்லெட் என்கிற பெயர் மாற்றமும் செய்யப்பட்டது. தற்போது மேல்நிலை வகுப்புகள் வரைக் கொண்டுள்ள இப்பள்ளி குட்லெட் மேல்நிலைப் பள்ளி என அழைக்கப்படுகிறது. பள்ளியின் முன்புறம் "குட்லெட் மருத்துவமனை 1917" என ஆங்கிலத்தில் பொறிக்கப்பட்ட கல்வெட்டு இன்னும் உள்ளது.

## பள்ளி பாடல்

## மேற்கோள்கள்
* http://adb.anu.edu.au/biography/goodlet-john-hay-3631

பகுப்பு:வேலூர் மாவட்டத்திலுள்ள அரசு உதவி பெறும் பள்ளிகள்
ஈயம் பூசுதல்

பித்தளைப் பாத்திரத்தில் புளி முதலியவற்றால் ஆகும் இரசாயன மாற்றத்தைத் தடுக்க அவற்றின் உட்பகுதியில் தகரத்தை (Tin) உருக்கித் தடவுதல், **ஈயம் பூசுதல்** அல்லது கலாய் பூசுதல் எனப்படும்.

## மரபு சார்ந்த தொழில்
ஈயம் பூசுதல் என்பது மரபு சார்ந்த தொழில். நாம் அன்றாடம் உபயோகப் படுத்தும் செம்பு, பித்தளை, மற்றும் வெங்கலப் பாத்திரங்கள் புளி சேர்த்து சமைத்த பொருட்களை சேமித்து வைத்தால் நாளடைவில் பச்சை நிறக் களிம்பு  படிந்து உணவை நஞ்சாக்கிவிடும் அபாயம் உண்டு. இதைத் தடுக்க பாத்திரங்களில் ஈயம் பூசினார்கள்.

## தமிழர்கள் உலோகவியல்
### சமையல் பாத்திரங்கள்
தமிழர்கள் அன்றாட உபயோகத்தில் ஐந்து உலோகங்கள் இருந்தன. இவை பொன், வெள்ளி, செம்பு, பித்தளை மற்றும் வெண்கலம் என்பன. பொன் மற்றும் வெள்ளி விலை உயர்ந்தவை. ஆபரணங்கள் செய்ய உதவும். செம்பு சூடு தாங்கும் உறுதியான தாமிர பாத்திரம் நெடுங்காலம் நிற்கும். ஆனால் அதிகம் களிம்பு பிடிக்கும். இரண்டு பங்கு செம்பும் ஒரு பங்கு நாகமும் சேர்த்து உண்டாக்குவது பித்தளை. பித்தளையில் செய்யும் பாத்திரங்கள் உறுதியானவை. அடுப்பில் சூடு தாங்கும். எனினும் சற்று களிம்பேறும் தன்மையுடையது. செம்பையும் வெள்ளீயத்தையும் கலந்து வெண்கலம் உண்டாக்கப்படுகிறது. வெண்கலப் பாத்திரங்கள் பயன்படுத்த எளிதானது. சூடு தாங்கும் என்றாலும் சிறிது களிம்பு பிடிக்கும். எனவே களிம்பு படிதலைத் தவிர்க்க ஒரு சிறப்பு உலோகம் பூச்சாக உருக்கி உள்ளிடப்படுகிறது.

### ஈயம் பூசுதல்
ஆனால் நாம் ஈயம் பூசுதல் என்று குறிப்பிடுவது தகரம் (Tin) என்ற உலோகப் பூச்சைத் தான். ஈயம் கொடிய விஷமுள்ளது. எனவே இவ்வுலோகத்தை செம்பு, பித்தளை மற்றும் வெண்கலப் பாத்திரங்களில் களிம்பு படிவதைத் தடுப்பதற்காக பூச இயலாது. மாற்றாக தகரம் உணவுப் பொருட்களைப் பாதுகாக்கும் குணநலனுடையது. எனவேதான் பழம், ஈரட்டி (பிஸ்கட்), பழரசம் போன்ற உணவுப் பொருட்கள் தகரத்தால் செய்த டப்பாக்களில் அடைக்கப்பட்டு விற்பனைக்கு அனுப்பப்படுகின்றன. எனினும் தகரத்தில் குறைந்த அளவு ஈயம் கலக்கப்படுவதுண்டாம்.

### ஈயம் பூசும் தொழிலாளர்கள்
ஈயம் பூசும் தொழிலாளர்கள் இதை ஒரு மரபுத் தொழிலாகச் செய்து வருகிறார்கள். கிராமங்களிலும்  நகரங்களிலும் இவர்கள் தற்காலிகமான இடத்தில் இந்தத் தொழிலைச் செய்கிறார்கள். கிராமங்களில் குடும்பத்துடன் மரத்தடிகளில் அமர்ந்து இந்தத் தொழிலில் ஈடுபடுகிறார்கள். ஆனால் துருவுறா எஃகு கொண்டு செய்யப்படும் பாத்திரங்கள் அதிகமாக பயன்பாட்டுக்கு வந்துள்ளபடியால் ஈயம் பூசுதல் என்ற இந்தத் தொழில் அருகி வருகிறது.

## மேற்கோள்கள்

பகுப்பு:உலோகவியல்
பகுப்பு:மனையியல்
பகுப்பு:வெள்ளீயம்
பவானி கைத்தறி ஜமக்காளம்

**பவானி கைத்தறி தரை விரிப்பு** என்பவை பவானி கைத்தறி ஜமக்காளம், பவானி கைத்தறி ஜமுக்காளம் என்ற பெயர்களாலும் அழைக்கப்படுகின்றன. இத்தரை விரிப்புகள் (படுக்கை விரிப்புகள்) மிகவும் தடிமனானவை. சாயம், நெசவு, வடிவமைப்பு எல்லாம் ஒரு கைவினை மரபைப் பின்பற்றி தயாரிக்கப்படுகின்றன. இது பவானி தரை விரிப்பு என்பது பார்த்தவுடன் அடையாளம் கண்டுபிடித்துவிடலாம் . இவ்வகை தரை விரிப்பு பருத்தி நூல் மற்றும் கம்பளி நூல்களைக் கொண்டு தயாரிக்கப்படுகின்றன. 

## தரை விரிப்பு நெசவுத் தொழில்
ஈரோட்டுக்கு அருகிலுள்ள பவானி நகரம் நெசவுத்தொழில் புகழ்பெற்றதாகும். இந்த நகரைச் சுற்றி  உள்ள குருப்பநாயக்கன் பாளையம், சேத்துநாம்பாளையம், பெரியமோளப்பாளையம், ஜம்பை போன்ற கிராமங்களில் தரை விரிப்பு நெசவு நடைபெறுகிறது. சுமார் இரண்டாயிரத்துக்கும் மேற்பட்ட தரை விரிப்பு நெய்யும் கைதறிகள் இயங்குகின்றன. பத்தாயிரத்துக்கும் மேற்பட்ட குடும்பத்தினர் தரை விரிப்பு நெசவுப் பணிகளில் ஈடுபடுகிறார்கள். இவர்களில் பெரும்பாலானவர்கள் பெண்கள். தரை விரிப்பு நெசவுக்கு 2க்கு 10, 2க்கு 6 மற்றும் 10ம் எண் நூல் இரகங்கள் பயன்படுத்தப்படுகின்றன. பருத்தி, அக்ரலின், ஆட்ஸ் சில்க் ஆகிய மூன்று ரகங்களில் தரை விரிப்பு தயாரிக்கப்படுகிறது. குறைந்தபட்சம் 20 க்கு 20 அங்குலம் முதல் 16 க்கு 30 அடி வரை உள்ள தரை விரிப்பு தினமும் ஆயிரக்கணக்கில் தயாரிக்கப்படுகிறது.

## சிறப்பம்சங்கள்
பவானி தரை விரிப்பு தமிழ் நாட்டில் மட்டுமில்லாது ஆந்திரா, கர்நாடகா, குஜராத், கேரளா, மகாராட்டிரம் மற்றும் பிறநாடுகளுக்கும் ஏற்றுமதி செய்யப்படுகின்றன. நூல் நெசவு, சாயம் மற்றும் வடிவமைப்புகள் தொடர்ந்து நவீனப் படுத்தப்பட்டு வந்தாலும் இவ்விரிப்புகளின் அடிப்படை மரபுகள் இது வரை மீறப்படவில்லை. இன்றும் திருமணம், வளைக்காப்பு, காதுகுத்து போன்ற சடங்குகள் நடைபெறுமிடங்களில் பவானி தரை விரிப்புகள் பெரிதும் விரும்பப்படுவதோடல்லாமல் அவை மரபின் சின்னங்களாகக் கருதப்படுகின்றன.

## உசாத்துணை
#  பவானியில் ஜமுக்காளம் சீஸன் ஆரம்பம்
# ஆட்கள் பற்றாக்குறையால் அழியும் பாரம்பரிய தொழில்

பகுப்பு:நெசவு பகுப்பு:தள விரிப்புக்கள்
சோதனைக் காட்சி (மென்பொருள்)

**சோதனைக் காட்சி** என்பது மென்பொருள் சோதனை நடவடிக்கைகளில் ஒன்று. மென்பொருள் சோதனையின் போது சோதனையாளர் சோதனை படிகளை இச்சோதனை காட்சிகளை கொண்டு அம்மென்பொருள் சரியாக செயல்படுகிறதா என்றறியலாம். மேலும் இது படிப்படியாக மென்பொருள் சோதனை செயல்படும் முறையையும் விளக்குகிறது. இது சோதனை நேர்வுகளில் இருந்து மாறுபட்டது. சோதனை நேர்வுகள் ஒவ்வொன்றும் ஒரு படியை மட்டும் கொண்டிருக்கும். ஆனால் சோதனைக் காட்சி பல சோதனை படிகளை கொண்டிருக்கலாம்.

## மேற்கோள்கள்

பகுப்பு:மென்பொருள் சோதனை
மதுக்கரை செல்லாண்டியம்மன் கோவில்

திருச்சி கரூர் பாதையில் கரூரில் இருந்து இருபது கிலோ தொலைவில் உள்ளது மாயனூர்.  மாயனூரை அடுத்த மதுக்கரையில் **செல்லாண்டியம்மன்** மூலக்கோவில் அமைந்துள்ளது. இக்கோவில்  காவிரி ஆற்றங்கரையில் அமைந்துள்ளபடியால் காவிரியே இத்தலத்தின் தீர்த்தமாகும். செல்லாண்டியம்மனுக்கு  மற்ற தெய்வங்களைப் போல தலை, கை மற்றும் உடல் இல்லை. கருவறையில் உள்ள மூலவர் சிலை இடுப்புக்குக் கீழே உள்ள அங்கங்கள் மட்டும் உள்ளன. இது சற்று மாறுபட்ட சிலை அமைப்பாகும்.மூவெந்தர்கள் அம்மனை பிரித்துக்கொண்டதாக சொல்லப்படுகிறது.

தலை உறையூரில் என்றும்,உடல் மதுரை செல்லாத்தம்மன் என்றும் சொல்லப்படுகிறது.https://www.maalaimalar.com/devotional/temples/2017/08/31113448/1105440/sellandi-amman-kovil.vpf

பகுப்பு:நாட்டார் தெய்வக் கோயில்கள்
பகுப்பு:கரூர் மாவட்டத்திலுள்ள அம்மன் கோயில்கள்
நாகரம்

**நாகரம்** என்பது இந்திய இந்துக் கோயிற் கட்டுமானங்களுள் வட இந்திய பகுதிகளில் செல்வாக்குப் பெற்றிருந்த கலைப் பாணியாகும். சதுர வடிவான அடித்தளமுடைய சிகரத்தைக் கொண்ட கோயில்களை நாகரக் கட்டுமானங்கள் என வகைசெய்வர். இம் மரபில் அமைந்த கோயில்கள் பொதுவாக குப்தர் காலம் முதலாகவே பெரும்பாலும் அறியப்படுகின்றது. பூமர, நச்சனகுட்டார, ஏரான், திகாவா, சாஞ்சி முதலான இடங்களில் இவ்வகைக் கோயில்களைக் காணலாம் என்பர். கோயில் அமைப்பில் சதுரவடிவான இறையகம், முன் மண்டபம் என்பன பொதுவாய் அமைந்தனவாகும். தென்னிந்தியாவின் திராவிட மற்றும் தக்கணத்து வேசரக் கலைப் பாணிகளுடன் ஒப்பிடுகையில் நாகர கட்டுமானங்கள் வனப்புக் குறைந்தன என்றே கூறலாம்.

## மேற்கோள்கள்

பகுப்பு:இந்தியக் கட்டிடக்கலை